Sarajevska crvena linija
Sarajevska crvena linija je naziv za memorijalni događaj koji se desio 6. aprila 2012. godine a kojim je obilježena 20. godišnjica početka opsade Sarajeva. Događaj je organizovan u saradnji Grada Sarajeva i institucije East West Theatre Company. Sastojao se od instalacije 11.541 prazne crvene stolice postavljenih duž ulice Maršala Tita, od Vječne vatre do područja između zgrade Predsjedništva BiH i Alipašine džamije. Spomen događaj je posvećen građanima Sarajeva ubijenim u periodu od 1992. do 1996. godine. Autori su opisali Sarajevsku crvenu liniju kao dramu i muzičku poemu posvećenu građanima Sarajeva ubijenim tokom opsade svoga grada.